CELEX: 32004R0860
Language: bg
Date: 2004-04-29
Title: Регламент (ЕО, Евратом) № 860/2004 на Съвета от 29 април 2004 година за изменение на Регламент (ЕОВС, ЕИО, Евратом) № 300/76 за определяне на категориите длъжностни лица, които имат право на надбавка за работа на смени, и размера и условията за това

01/ 08
            
            
               BG
            
            
               Официален вестник на Европейския съюз
            
            
               286
            
         32004R0860
   
               L 161/26
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      РЕГЛАМЕНТ (ЕО, ЕВРАТОМ) № 860/2004 НА СЪВЕТА
   
   от 29 април 2004 година
   за изменение на Регламент (ЕОВС, ЕИО, Евратом) № 300/76 за определяне на категориите длъжностни лица, които имат право на надбавка за работа на смени, и размера и условията за това
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Правилника за длъжностните лица и Условията за работа на другите служители на Европейските общности, установени в Регламент (ЕИО, Евратом, ЕОВС) № 259/68 (1), последно изменен с Регламент (ЕО, Евратом) № 723/2004 (2), и по-специално член 56а, втори параграф от Правилника за длъжностните лица,
   като взе предвид предложението на Комисията, изпратено след консултация с Комитета по правилника за длъжностните лица,
   като има предвид, че:
   Регламент (ЕОВС, ЕИО, Евратом) № 300/76 на Съвета (3) следва да бъде изменен, за да се приведе в съответствие с новия Правилник за длъжностните лица,
   ПРИЕ НАСТОЯЩИЯТ РЕГЛАМЕНТ:
   Член 1
   Регламент (ЕОВС, ЕИО, Евратом) № 300/76 се изменя, както следва:
   
               1.
            
            
               Член 2 се заменя със следния текст:
               „Член 2
               Длъжностно лице, което има право да получава надбавката, предвидена в член 1, може да получава помощ за работа при особено вредни условия, предвидена в член 56в от Правилника за персонала, само до максимум 600 точки, което трябва да бъде определено в съответствие с Регламент (ЕО, Евратом) № 858/2004 (4).
            
         
               2.
            
            
               Член 3 се заменя със следния текст:
               „Член 3
               Настоящият регламент се прилага аналогично за срочно наетите служители пер, служителите със спомагателни функции и договорно наетите служители.“
            
         Член 2
   Настоящият регламент влиза в сила в деня след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави-членки.
      Съставено в Люксембург на 29 април 2004 година.
      
         
            За Съвета
         
         
            Председател
         
         M. McDOWELL
         
      
   
   
      (1)  ОВ L 56, 4.3.1968 г., стр. 1.
   
      (2)  ОВ L 124, 27.4.2004 г., стр. 1.
   
      (3)  ОВ L 38, 13.2.1976 г., стр. 1. Регламент, последно изменен с Регламент (ЕО, ЕОВС, Евратом) № 2461/98 (ОВ L 307, 17.11.1998 г., стр. 5).
   
      (4)  ОВ L 161, 30.4.2004 г., стр. 6.“